Document ID: 32011R0031

KOMISIJOS REGLAMENTAS (ES) Nr. 31/2011
2011 m. sausio 17 d.
kuriuo iš dalies keičiami Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo priedai
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. gegužės 26 d. Europos Parlamento ir Tarybos reglamentą (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo (1), ypač į jo 5 straipsnio 4 dalį,
kadangi:
(1)
Reglamentu (EB) Nr. 1059/2003 sukurta teisinė regionų klasifikavimo sistema, kad būtų galima Sąjungoje rinkti, rengti ir platinti suderintą regioninę statistiką.
(2)
Reglamento (EB) Nr. 1059/2003 prieduose išdėstyti teritoriniai vienetai, kurie naudojami statistikai rengti.
(3)
Pagal Reglamento (EB) Nr. 1059/2003 5 straipsnio 4 dalies nuostatas, NUTS klasifikatoriaus pakeitimai turėtų būti priimami antroje kalendorinių metų pusėje ne dažniau nei kas trejus metus.
(4)
Remiantis Komisijai pateikta informacija, daugelyje valstybių narių pasikeitė administracinis teritorinis suskirstymas.
(5)
Todėl Reglamentą (EB) Nr. 1059/2003 reikėtų atitinkamai iš dalies pakeisti.
(6)
Šiame reglamente numatytos priemonės atitinka Europos statistikos sistemos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1059/2003 priedai yra pakeičiami šio reglamento priedo tekstu.
2 straipsnis
Šis reglamentas Komisijai (Eurostatui) perduodamiems duomenims taikomas nuo 2012 m. sausio 1 d.
3 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2011 m. sausio 17 d.

Labels: 12
18
19